Okresná prokuratúra Ružomberok 
Dončova 8, 034 53 Ružomberok 1 	

Sp. zn. : Pv 936/07/5508	Ružomberok, 12.7.2012
EEČ : 2-42-84-2012

U Z N E S E N I E

Trestná vec:	obvinený XXXXX a spol. 
Zločin:	Falšovanie, pozmeňovanie a neoprávnená výroba peňazí a cenných papierov podľa § 270 odsek 2 Trestného zákona číslo 300/2005 Zbierky zákonov v znení zákona číslo 650/2005 Zbierky zákonov

Rozhodol: 	prokurátor Okresnej prokuratúry Ružomberok
Podľa § 215 odsek 1 písmeno d (§ 9 odsek 1 písmeno g) Trestného poriadku zastavujem trestné stíhanie obvinených:
1.	XXXXX
	dátum narodenia: XXXXX
	trvalé bydlisko: XXXXX, 
2.	XXXXX
	dátum narodenia: XXXXX
	trvalé bydlisko: XXXXX, 
dňa 12.10.2007 v čase o 20.10 h v zmenárni hotela Summit v Bešeňovej, okres Ružomberok, XXXXX predložil ako pravé 2 ks podarených falzifikátov stupňa nebezpečnosti č. 3 - bankoviek nominálnej hodnoty 100,- Eur za účelom predaja a následného nákupu slovenských korún aj napriek tomu, že vedel, že ide o falzifikáty, následne za ním XXXXX predložil v tejto zmenárni ako pravé 5 ks  podarených falzifikátov stupňa nebezpečnosti č. 3 - bankoviek nominálnej hodnoty 100,- Eur za účelom predaja a následného nákupu slovenských korún aj napriek tomu, že vedel, že ide o falzifikáty, zmenárňou tohto hotela - prostredníctvom jej zamestnankyne XXXXX, nar. 07.06.1986, bola suma 7 ks falzifikátov nominálnej hodnoty po 100,- Eur sériových čísel: UO1397526452, XO9245116312, UO13997526461, XO9345716240, UO6527526045, UO6527526045, UO6527526045, spolu 700,- Eur nakúpená, XXXXX za nákup 2 ks falzifikátov bankoviek nominálnej hodnoty po 100,- Eur zaplatila XXXXX sumu 6713,- Sk a následne za nákup 5 ks falzifikátov bankoviek nominálnej hodnoty po 100,- Eur zaplatila XXXXX sumu 16775,50 Sk, ktorým konaním bola spoločnosti Summit, a. s., so sídlom Žilina, ulica Drieňová 755/25, IČO: 36398055 nákupom falzifikátov spôsobená škoda vo výške 23488,50 Sk,

lebo je trestné stíhanie neprípustné podľa § 9 odsek 1 písmeno g
Odôvodnenie:
           V trestnej veci obvinených XXXXX a XXXXX, stíhaných za zločin falšovania, pozmeňovania a neoprávnenej výroby peňazí a cenných papierov podľa § 270 ods. 2 Trestného zákona, Krajská prokuratúra Žilina požiadala dňa 03.11.2008 Krajskú prokuratúru vo Wroclawe o prevzatie trestného stíhania uvedených občanov Poľskej republiky.
 
	Trestné stíhanie bolo z poľskej strany prevzaté a Okresný súd Wroclaw pod sp. zn. V K 121/11, VI Ds. 132/10 rozsudkom zo dňa 15.3.2011, právoplatný dňa 23.03.2011, odsúdil obvineného XXXXX za predmetný skutok na trest odňatia slobody vo výmere 2 roky nepodmienečne a rozsudkom sp. zn. V K 2104/10, VI Ds. 132/10 zo dňa 07.10.2011, právoplatný 15.10.2011 odsúdil obvineného XXXXX za predmetný skutok na trest odňatia slobody vo výmere 2 roky nepodmienečne.  

	Po prevzatí trestného stíhania bolo tunajšej prokuratúre oznámené prostredníctvom Krajskej prokuratúry v Žiline, že trestné stíhanie vedené voči XXXXX a XXXXX, bolo skončené vydaním vyššie uvedených rozsudkov Okresného súdu Wroclaw, ktorými boli obvinení odsúdení na nepodmienečné tresty odňatia slobody. 

	Podľa článku 63 Zmluvy medzi bývalými ČSSR a PĽR o právnej pomoci a úprave právnych vzťahov v občianskych, rodinných, pracovných a trestných veciach podpísanej 21. decembra 1987 vo Varšave po prevzatí trestného stíhania justičné orgány dožadujúcej zmluvnej strany, nemôžu pokračovať v trestnom konaní proti tej istej osobe pre ten istý skutok. Vzhľadom na to, že táto zmluva upravuje prekážku právoplatne rozhodnutej veci trestné stíhanie proti obvinenému na území Slovenskej republiky je neprípustné, preto bolo potrebné v zmysle § 215 ods. 1 písm. d) s poukazom na § 9 ods. 1 písm. g) Trestného poriadku, trestné stíhanie zastaviť.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Juraj Stankoviansky
prokurátor